《新脱船场提调之役柳堤閒步》
宋代·舒岳祥

两两三三溪上童，口吹麦叶送迎翁。
花间缓步阴阴日，柳畔閒行款款风。
山鸟何愁头也白，野棠无愧面能红。
太平五十年前过，烦恼今知万境空。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。